樊维城

樊维城（），號紫盖，湖廣黄州府黃岡縣人，明朝政治人物。

生平
樊维城於萬曆四十六年登戊午科举人，四十七年（1619年）联中己未科進士《萬曆四十七年己未科進士履歷》：樊维城，紫盖，礼二房，丁酉十二月十七日生。戊午四十二，会二百九十三，三甲五十三。兵部政，本年授浙江海盐知县，甲子升礼部主事，丁卯補上林苑典簿，戊辰升户部主事，庚午天津管粮，辛未升浙江司员外，升泉州知府，甲戌升付建付使，乙亥京察。。除浙江海鹽縣知縣，天啓四年（1624年）遷禮部主事。天啟七年（1627年），坐事謫上林苑典簿。崇禎帝即位，樊维城抗疏誅殺魏忠賢，並請褒恤楊漣、萬燝等一十四人，召還賀逢聖、文震孟、孫必顯等三十二人，亟正張體乾、許顯純、楊寰等罪。同月，又請將崔呈秀開棺戮屍。均得到採納。

崇禎元年（1628年），遷戶部主事，進員外郎。四年（1631年）升任福建泉州府知府清·胡之鋘修，清·周学曾等纂，《道光晋江县志·卷之三十四·政绩志》：樊维城，号紫盖，湖广人。崇祯间任泉州知府。廉明勤敏，下车询民疾苦，在于词讼多门，即奏记上官，立清夙弊。旬日间，衙斋幕悴，肃然袖手。军士苦给饷抽扣，躬诣卫所，手自给散。按月查册积，猾吏胥不得稽冒。兵有余粮，士呼宿饱。俗竞讼，延岁月不能决，维城手不停挥，案无留牍。遇山海之争，星言夙驾，近者数里，远者数十里，不惮跋涉，亲临躧勘，曲直立分。海寇窃发，叛服靡常，遇警报即驰至军前，冒矢石为将士先。贼相戒勿犯，环海安堵。他若勤考较，精赏拔，多士奋勉。拊穷民，祛役蠹，里巷讴歌。筑石湖之堡，建具瞻之堂，诸废俱兴。秩满迁擢去，士民思之。节《笋堤集》。。升福建按察使司副使。崇禎八年（1635年）罷歸。崇禎十六年（1643年）三月二十四日，張獻忠破黃岡，知縣孫自一、縣丞吳文燮身死。維城破口大罵，被利刃穿胸而死。《明史》有傳。《明史·卷二百三十三·列傳第一百二十一》：子維城，舉萬曆四十七年進士。除海鹽知縣，遷禮部主事。天啟七年，坐事謫上林苑典簿。莊烈帝即位，魏忠賢未誅，抗疏言：「高皇帝定律，人臣非有大功，朦朧奏請封爵者，所司及封受之人俱斬。今魏良卿、良棟、鵬翼，白丁乳臭兒，並叨封爵，皆當按律誅。忠賢所積財，半盜內帑，籍還太府，可裕九邊數歲之餉。」因請褒恤楊漣、萬璟等一十四人，召還賀逢聖、文震孟、孫必顯等三十二人，亟正張體乾、許顯純、楊寰等罪。其月，又言：「崔呈秀雖死，宜剖棺戮屍。『五虎』、『五彪』之徒，乃或賜馳驛，或僅令還鄉，何以服人心，昭國典。」末斥吏科陳爾翼請緝東林遺孽之非，乞釋御史方震孺罪。帝並採納之。崇禎元年，遷戶部主事，進員外郎。歷泉州知府、福建副使。八年，以大計罷歸。十六年，黃州城南門哭五日夜。衆知禍必至，傾城走，婦女多不及行。三月二十四日，張獻忠破黃岡，知縣孫自一、縣丞吳文燮死之。賊欲屈維城，抗聲大罵，刃洞胸而死。賊遂驅婦女墮城，稍緩，輒斷其腕，血淋漓土石間。三日而城平，復殺之以實塹焉。自一，光山人。

著作
輯有《鹽邑志林》。

家族
曾祖樊汝文。祖父樊煒。父樊玉衡，官全椒縣知縣。以太常寺少卿致仕。

参考资料

Category:萬曆四十六年戊午科湖廣鄉試舉人
Category:明朝海鹽縣知縣
Category:明朝禮部主事
Category:明朝戶部主事
Category:明朝戶部員外郎
Category:明朝泉州府知府
Category:明朝戰爭身亡者
Category:黄冈人
Wei